# Obrazloženje financijskog plana za razdoblje 2024. – 2026.

**I. UVODNI DIO**

# Proračunski korisnik: GIMNAZIJA TITUŠA BREZOVAČKOG

# Sažetak djelokruga rada: *OPĆE SREDNJE OBRAZOVANJE*

**II. OBRAZLOŽENJE**

***1. OPĆI DIO – OBRAZLOŽENJE PRIHODA I RASHODA***

Za 2024. godinu planirani su prihodi u iznosu od 1.458.700,00 €, rashodi u iznosu od 1.492.100,00 € i preneseni višak u iznosu od 33.400,00 €.

Prihodi kojima će se financirati planirani rashodi odnose se na:

* **Prihode iz nadležnog proračuna** – **167.500,00 €** za materijalne troškove, troškove održavanja i opremanja, izvannastavnih aktivnosti, nabave udžbenika, provođenja fakultativnog predmeta Škola i zajednica, školske sheme voća, financiranje naknade stručnjaku za tehničku podršku i nabave besplatnih menstrualnih potrepština
* **Tekuće pomoći iz nenadležnog proračuna** – **1.250,000,00 €** za plaće zaposlenika, materijalna prava, troškove sudskih postupaka i nabavu knjiga za knjižnicu
* **Tekuće prijenose temeljem prijenosa EU sredstava** – **3.200,00 €** za provedbu programa sheme školskog voća
* **Tekuće pomoći od izvanproračunskih korisnika** – **18.900,00 €** za plaću pripravnika putem programa HZZ za stjecanje prvog radnog iskustva
* **Prihode od pruženih usluga** – **5.400,00 €** za materijalne troškove, troškove opremanja i nabave knjiga za knjižnicu
* **Tekuće donacije – 2.200,00 €** za materijalne troškove i troškove opremanja
* **Ostale nespomenuti prihode** – **11.500,00 €** za financiranje dnevnica za izvanučioničku nastavu

Planirani preneseni višak u iznosu od **33.400,00 €** odnosi se na:

**- 6.500,00 €** - završna isplata iz projekta Erasmus+ „Connecting through heritage“ kojim će se pokriti troškovi nabave uredskog materijala, računalne opreme i ostalih troškova

**- 4.700,00 €** - preostala sredstva za financiranje troškova plaće pripravnice putem HZZ mjere pripravništva

**- 13.500,00 €** - donirana sredstva od Kineskog veleposlanstva u RH koja će se iskoristiti za nabavu glazbene i audiovizualne opreme

**- 8.700,00 €** - sredstva od Talijanskog instituta za kulturu za troškove provedbe radionica talijanskog jezika

# *2. POSEBNI DIO - OBRAZLOŽENJE PROGRAMA (AKTIVNOSTI/PROJEKATA)*

Proračunski korisnik provodi sljedeći program:

# Program: 4109 DJELATNOST USTANOVA SREDNJEG ŠKOLSTVA

# Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017 i 68/2018), Program javnih potreba u srednjoškolskom odgoju i obrazovanju, Državni pedagoški standard srednjoškolskog sustava odgoja i obrazovanja (Narodne novine 63/08 i 63/10)*

# Cilj programa: Stjecanje učeničkih kompetencija i priprema za daljnje fakultetsko obrazovanje

# U okviru programa provode se sljedeće aktivnosti/projekti:

**Aktivnost A024109 A410901 REDOVNA DJELATNOST PRORAČUNSKIH KORISNIKA**

Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2024. osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova.

**Aktivnost A024109 A410902. IZVANNASTAVNE I OSTALE AKTIVNOSTI**

Radi unapređenja kvalitete života i slobodnog vremena mladih te prevencije mogućeg društveno neprihvatljivog ponašanja, proračunom se osiguravaju sredstva za financiranje programa niza izvannastavnih i izvanškolskih aktivnosti, projekata organiziranog provođenja slobodnog vremena mladih i drugo. Jedan od oblika izvannastavnih aktivnosti, kao sastavnog dijela redovitoga školskog sustava tijekom školske godine, jesu natjecanja učenika i smotre učeničkog stvaralaštva organizirane na školskoj, regionalnoj i državnoj razini, u skladu s programom Ministarstva znanosti i obrazovanja, Agencije za odgoj i obrazovanje te Agencije za strukovno obrazovanje i obrazovanje odraslih. Program natjecanja i smotri učenika srednjih škola Grada Zagreba donosi i provodi Gradski ured za obrazovanje. U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodijeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Program natjecanja | Županijsko natjecanje Grada Zagreba iz filozofije i logike za učenike srednjih škola | Broj učenika | 180 | 182 | 184 | 186 |
| Ukupan iznos sredstava potreban za provođenje izvannastavnih aktivnosti | Potrebna sredstva za financiranje iz proračuna Grada Zagreba | Iznos u € | 1.645,00 | 1.670,00 | 1.695,00 | 1.720,00 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Program natjecanja | Nagrada Profesor Balthazar | Broj učenika | 1 | 3 | 4 | 4 |
| Ukupan iznos sredstava potreban za provođenje izvannastavnih aktivnosti | Potrebna sredstva za financiranje iz proračuna Grada Zagreba | Iznos u € | 460,00 | 1.380,00 | 1.840,00 | 1.840,00 |

**Aktivnost A024109 A410905 NABAVA UDŽBENIKA**

Unutar ove aktivnosti planirani su rashodi za nabavu udžbenika za sve učenike srednjih škola kojima je osnivač Grad Zagreb, učenike privatnih srednjih škola koje organiziraju odgojno-obrazovni rad na području Grada Zagreba, učenike ustanova u sustavu socijalne skrbi, učenike srednjih škola izvan Grada Zagreba koji imaju prebivalište na području Grada Zagreba

**Aktivnost A024109 A410907 GRAĐANSKI ODGOJ I ŠKOLA I ZAJEDNICA**

Na početku školske godine 2022./2023. počelo je provođenje fakultativnog predmeta Škola i zajednica. Namijenjen je učenicima drugih i trećih razreda sa satnicom od 70 sati. Grad Zagreb će financirati troškove stručnog usavršavanja, troškove naknade za rad kada taj rad nije uklopljen u neposredan rad s učenicima. Provođenje predmeta se nastavlja i u školskoj godini 2023./2024.

**Aktivnost A024109 K410901 ODRŽAVANJE I OPREMANJE USTANOVA SREDNJEG ŠKOLSTVA I UČENIČKIH DOMOVA**

Za provođenje ove aktivnosti financiraju se rashodi za usluge tekućeg i investicijskog održavanja, rashodi za uredsku opremu i namještaj, rashodi za uređaje i strojeve te knjige.

**Aktivnost A024109 T410902 SUFINANCIRANJE PROJEKATA PRIJAVLJENIH NA NATJEČAJE EUROPSKIH FONDOVA ILI PARTNERSTVA ZA EU FONDOVE**

U ovoj aktivnosti financira se naknada stručnjaku za tehničku podršku. Stručnjak za tehničku podršku (STP) pomaže zaposlenicima škole pri korištenju opreme i mreže iz projekta, prema potrebi ažurira operacijske sustave na opremi te prijavljuje kvarove CARNET-ovom helpdesku. To je osoba kojoj se učitelji i nastavnici mogu obratiti u slučajevima kada npr. imaju problema sa spajanjem na školsku mrežu ili sa laptopom, pametnim ekranom ili učeničkom opremom. Ukoliko se radi o kvaru opreme on ga prijavljuje helpdesku, ako se radi o poteškoći koju on može otkloniti, također se može obratiti helpdesku za pomoć pri njenom otklanjanju.

**Aktivnost A024109 T410901 ŠKOLSKA SHEMA VOĆE, POVRĆE, MLIJEČNI PROIZVODI**

Školska shema je projekt koji se financira sredstvima EU i Državnog proračuna RH. Projekt se provodi od 2013. godine kao mjera namijenjena učenicima osnovnih i srednjih škola u svrhu: promoviranja pravilnih prehrambenih navika s ciljem povećanja udjela voća i povrća te mlijeka i mliječnih proizvoda u svakodnevnoj prehrani kako bi se smanjio rizik od razvoja nezaraznih kroničnih bolesti u odrasloj dobi; oblikovanja prehrambenih navika djece i ograničenja unosa hrane s visokim sadržajem masti, šećera i soli te omogućavanja školskoj djeci dodatnog obroka svježeg voća, povrća, mlijeka i mliječnih proizvoda.

**Aktivnost A024109 T410905 BESPLATNE MENSTRUALNE POTREPŠTINE**

Inicijativom Ministarstva rada, mirovinskog sustava obitelji i socijalne politike, osigurana su sredstva uz državnog proračuna, kao i sredstva iz proračuna Grada Zagreba za ublažavanje menstrualnog siromaštva i osiguravanje univerzalne dostupnosti higijenskih potrepština za učenice zagrebačkih škola.